П Р О Т О К О Л   № 11
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 29.05.2019 г.

Днес, 29.05.2019 г. /сряда/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Решение на Комисия „Управление на собствеността“ от 15.05.2019 г. по доклад на директора на дирекция „УССВ“ за сключване на граждански договор с физическо лице за обобщаване на наличната документация в отдел „Инвестиции и строителство“ и отдел „Управление на собствеността“ и създаване на досиета на недвижимите имоти. /вх. № ВСС-6064/17.05.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за сключване на граждански договор с физическо лице, за срок от 6 /шест/ месеца с месечно възнаграждение в размер на 500 лв., във връзка с възлагане обобщаването на наличната документация в отдел „Инвестиции и строителство“ и отдел „Управление на собствеността“, дирекция „Управление на собствеността на съдебната власт“  и създаване на досиета на недвижимите имоти, предоставени на Пленума на Висшия съдебен съвет, за нуждите на ораните на съдебната власт.
1.2. ВЪЗЛАГА на главния секретар на ВСС да извърши проучване за наличните на пазара програмни продукти за водене на архив, вкл. и електронен, както на всички досиета на дирекция „Управление на собствеността на съдебната власт“, така и на цялостния архив на Висшия съдебен съвет по дирекции и отдели, и да предложи варианти за обсъждане.

2. ОТНОСНО: Писмо от Мая Пенева – прокурорски помощник в Окръжна прокуратура – Велико Търново относно определяне на основно месечно възнаграждение на служител на длъжност „прокурорски помощник“. /вх. № ВСС-6270/22.05.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ИЗПРАЩА писмото по т. 2 на административния ръководител на Окръжна прокуратура – Велико Търново, по компетентност, с копие до г-жа Пенева.

Т. Р А З Н И:

3. ОТНОСНО: Решение на Комисия по правни въпроси към Пленума на ВСС от 28.05.2019 г. относно предоставяне на информация за изпълнение на препоръките от доклада на ЕК от януари 2017 г. в рамките на Механизма за сътрудничество и оценка, за периода след м. март 2019 г., в срок до 04.06.2019 г.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. Комисия „Съдебна администрация“ към ПК няма предложения по предоставения План за действие за изпълнение на препоръките от Доклада на ЕК в рамките на МСО за периода след м. март 2019 г.
	3.2. ИЗПРАЩА решението на дирекция „Международна дейност“, по компетентност.

4. ОТНОСНО: Писмо от Калина Чапкънова – ръководител проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“ с приложени коригирани модели на документи, съобразно изразени становища от прокурорите в страната. /вх. № ВСС-9994/14.05.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	4.1. ИЗРАЗЯВА ПРИНЦИПНО СЪГЛАСИЕ по така предложените документи:
		1. Методика за оценка на натовареността на съдебните служители.
		2. Модел за интеграция на механизма за определяне нормата за натовареност на съдебните служители с процесите на управление на човешките ресурси и на бюджетното планиране.
		3. Правила за оценка на натовареността на съдебните служители в органите на съдебната власт.
	4.1.1. Приема за сведение т. 4 /от писмото/ – Дейности /присъщи и допълнителни/ и техните времеви стойности за служители от общата администрация на съдилищата.
4.2. Предвид започналия, но не приключил процес на оптимизиране на прокуратурите в Република България, документите по т. 1 /от писмото/ следва да бъдат коригирани, адаптирани и съобразени с решенията на ВСС, касаещи окрупняването на прокуратурите.
4.3. ИЗПРАЩА решението по т. 4 на г-жа Калина Чапкънова – ръководител на проекта.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА